રાજકોટને પાણી પુરૂ પાડતા આજી-૧ ડેમમાં ર૮ ટકા પાણી, ન્યારી-૧ ડેમમાં ૪૬ ટકા અને ભાદરમાં પ૦.૧પ ટકા જ પાણી છે. સૌરાષ્ટ્રમાં નર્મદાના નીરની વ્યવસ્થા ગોઠવાયેલ છે પરંતુ કમનસીબે આ વખતે મધ્યપ્રદેશમાં પુરતો વરસાદ ન થતા નર્મદા ડેમમાં પણ પાણીની સપાટી એકધારી ઘટી રહી છે. ગઇકાલની તારીખે નર્મદાની સપાટી ઘટીને ૧૧૦.૯પ મીટરે પહોંચી છે. ૧૧૦.૬૪ મીટરથી નીચે જશે તો ડેડ સ્ટોકમાંથી પાણી ઉપાડવાની કાર્યવાહી કરવી પડશે. સૌરાષ્ટ્રના મોટા ભાગના ડેમોમાં અપુરતુ પાણી છે અને પડયા પર પાટુ હોય તેમ નર્મદા પણ પાણી ઘટી રહયું છે. હજુ એકાદ મહિનો ચોમાસાનો સમયગાળો ગણાય છે. જોરદાર વરસાદ આવે તો ગમે ત્યારે પાણીનું ચિત્ર ફરી શકે તેમ છે.